21/08/2014 | Administración LocalMunicipal
Ponteceso
Secretaría
Aprobación definitiva da Ordenanza fiscal núm.26, reguladora da taxa por prestar servizos de extinción de incendios, emerxencias e outros análogos

EDICTO No Pleno do Concello celebrado o 31 de maio de 2014 tivo lugar a aprobación inicial da ordenanza fiscal n.º 26, reguladora da taxa por prestación de servizos de extinción de incendios, emerxencias e outros análogos Así mesmo, acordou expoñer o expediente a información pública e dárlle audiencia aos interesados, previo o anuncio no taboleiro de anuncios da Casa do Concello e no Boletín Oficial da Provincia, por un prazo de 30 días. No suposto de que non se presentaran reclamacións contra o acordo, entenderíase automaticamente elevado a definitivo o acordo ata entón provisional, de conformidade co que dispón o artigo 17 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais. No BOP número 105, do 04.06.2014, saíu publicado o anuncio, sen que no prazo de 30 hábiles días houbera reclamacións. Polo tanto, está aprobada definitivamente a Ordenanza fiscal n.º 26, reguladora da taxa por prestación de servizos de extinción de incendios, emerxencias e outros análogos e publicase o seu texto íntegro no Boletín Oficial da Provincia, no cumprimento do disposto no artigo 17 Real decreto lexislativo 2/2004, do 5 de marzo, que aproba o texto refundido da Lei reguladora das facendas locais. Ponteceso, 5 de agosto de 2014 O alcalde José Luis Fondo Aguiar ANEXO Artigo 1.º.–Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 20 ao 27 do Real decreto lexislativo 2/2004, do 5 de marzo, regulador das facendas locais, este Concello establece a “taxa por prestación do servizos de extinción de incendios, emerxencias e outros análogos” que realice o Grupo de Emergencia Supramunicipal, que se rexerá pola presente ordenanza fiscal. Artigo 2.º.–Feito impoñíble.1.–Constitúe o feito impoñíbel da taxa a prestación, ben sexa por solicitude de particulares interesados ou ben sexa de oficio por razóns de seguridade e sempre que a prestación do devandito servizo redunde en beneficio do suxeito pasivo, dos seguintes servizos polo Grupo de Emergencias Supramunicipal: 1. a.–Intervención en incendios forestais e urbanos.1. b.–Intervención en situación de risco e de emergencia para manter a rede de estradas, especialmente en caso de accidente de tráfico.1. c.–Colaboración e apoio en calqueira situación que implique riscos para persoas, bens ou medio ambente.1. d.–Calquer outro servizo que teña cabida nas funcións definidas na claúsula Terceira.–do convenio como propias do Grupo de Emergencias Supramunicipal 2.–Non estará suxeito a esta taxa as actividades de prevención xeral, realizadas a instacia do propio servizo, nin os servizos que se presten en beneficio da xeneralidade da veciñanza ou dunha parte considerable desta, tales como os prestados en caso de catástrofe ou calamidade pública oficialmente declarada.3.–Non estarán suxeitas a esta taxa, as saídas dos medios do Servizo que non cheguen a utilizarse, sempre e cando non fosen requiridos polo suxeito pasivo. Artigo 3.º.–Suxeito pasivo.1.–Son suxeitos pasivos contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria, os usuarios dos bens e terreos sinistrados que fosen obxecto da prestación do servizo, entendendo por tales, segundo os casos, os propietarios, usufrutuarios, inquilinos e arrendatarios dos devanditos bens e terreos obxecto da actuación.2.–Cando se trate da prestación de servizos de salvamento e outros análogos, será suxeito pasivo contribuínte a persoa física ou xurídica e as entidades do artigo 35.4 da Lei xeral tributaria que os solicitase ou en cuxo interese redunde a prestación realizada.3.–Terá a condición de substituto do contribuínte, no caso de prestación do servizo de extinción de incendios, accidentes de tráfico e, en xeral, de protección de persoas e bens, as entidades ou sociedades aseguradoras do risco. Artigo 4.º.–Responsábeis.1.–Responderán solidariamente das obrigas tributarias do suxeito pasivo, as persoas físicas ou xurídicas a que se refiren os artigos 41 e 42 da Lei xeral tributaria.2.–Serán responsábeis subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. Artigo 5.º.–Exencións subxectivas. Gozarán de exención subxectiva aqueles contribuíntes que obteñan ingresos anuais inferiores aos que correspondan ao salario mínimo interprofesional, sempre que os xustifiquen adecuadamente. Estarán exentos os contribuintes beneficiarios do RISGA e os acollidos a rexímenes protectores de carácter público análogos ó mencionado, previo informe do departamento de servizos sociais. Nembargantes, non procederá exención cando o suxeito pasivo estivese amparado por un seguro que cubrise os gastos derivados da intervención dos servizos Artigo 6.º.–Cota tributaria.1.–A cota tributaria determinarase en función do número de efectivos, tanto persoais como materiais que se empreguen na prestación do servizo, o tempo investido neste e o percorrido efectuado polos vehículos que actúen.2.–Para tal efecto aplicarase a seguinte tarifa: Artigo 7.º.–Devengo. Devéngase a taxa e nace a obriga de contribuír cando saia da Base a dotación correspondente, momento no que se inicia, para todos os efectos, a prestación do servizo. O servizo rematará coa chegada á Base de todo o persoal e material participante. Artigo 8.º.–Réxime de liquidación e ingreso.1.–O Grupo de Emergencias Supramunicipal efectuará un parte de cada unha das súas actuacións expoñendo as circunstancias que en cada caso concurran e especialmente aquelas que, de conformidade co disposto no artigo 2, poden dar lugar a inesixencia da taxa.2.–O persoal do Grupo de Emergencias Supramunicipal extenderá un parte en impreso de cada intervención conforme ao modelo ao que se refire o anexo I da presente Ordenanza.3.–O xefe do Grupo de Emergencias Supramunicipal remitirá ao Concello de Ponteceso, dentro dos quince primeiros días de cada mes, os partes correspondentes aos servizos suxeitos a tributación realizados no mes inmediato anterior. A Tesourería municipal realizará as liquidacións que procedan as cales serán aprobadas por resolución de alcaldía e notificadas aos suxeitos pasivos para o seu ingreso nos prazos previstos no artigo 62 da Lei xeral tributaria. Artigo 9.º.–Infraccións e sancións tributarias. En todo o relativo á cualificación de infraccións tributarias, así como das sancións que a estas lles correspondan en cada caso, estarase ao disposto nos artigos 178 e seguintes da Lei xeral tributaria. Disposición adicional 1.–Ordinariamente o Grupo de Emergencias Supramunicipal desenvolverá as súas funcións no ámbito territorial da súa demarcación (Cabana de Bergantiños, Laxe, Malpica de Bergantiños, Ponteceso e Coristanco). Únicamente con carácter excepcional e debidamente xustificado, realizarán as súas tarefas fóra do ámbito territorial que se lles foi asignado.2.–A prestación dos servizos a que se refire a presente ordenanza, fóra do ámbito territorial de actuación do Grupo de Emergencias Supramunicipal, só se levará a cabo logo da autorización específica do alcalde ou concelleiro delegado desta Corporación. Disposición final A presente ordenanza fiscal consta de nove artigos, unha disposición adicional e unha disposición final. Foi aprobada inicialmente polo Pleno en sesión do 26 de maio de 2014. Entrará en vigor e comezará a aplicarse ao día seguinte da publicación da súa aprobación definitiva no Boletín Oficial da Provincial e permanecerá vixente en tanto non se acorde a súa modificación ou derogación expresa. ANEXO I PARTE DE INTERVENCIÓN DO GRUPO DE EMERXENCIAS SUPRAMUNICIPAL DE PONTECESO HORAS DE SAÍDA E CHEGADA Á BASE Hora de saída da base: ______________________________ Hora de chegada á base: _____________________________ QUILÓMETROS PERCORRIDOS (ida e volta, se debe especificar o lugar de destino): __________________________________________________________________________________________________________________________________________________ SERVIZOS REALIZADOS (marcar cun X os servizos realizados, especificando o tempo, unidades, litros, kilos empregados)